Príloha č. 8

UZNESENIE VLÁDY SLOVENSKEJ REPUBLIKY
č. 393
z 3. mája 2006

k návrhu účasti delegácie SR na 95. zasadnutí Generálnej konferencie Medzinárodnej organizácie práce v Ženeve 31. mája až 16. júna 2006

Číslo materiálu:	8414/2006	
Predkladateľ:	ministerka práce, sociálnych vecí a rodiny	
Vláda
A. súhlasí
A.1 s účasťou delegácie SR na 95. zasadnutí Generálnej konferencie Medzinárodnej organizácie práce v Ženeve od 31. mája do 16. júna 2006 (ďalej len „konferencia“) v trojstrannom zložení,
A.2  s návrhom zloženia delegácie za vládu SR a postupom delegácie SR na konferencii,
A.3  s návrhom stanoviska vlády k programu a  navrhovaným záverom konferencie,
A.4  s účasťou ministerky práce, sociálnych vecí a rodiny so sprievodom na konferencii;
B. vymenúva
B.1  delegáciu za vládu:
Drahoslava Štefánka, 
chargé d’affaires ad interim Stálej misie SR pri úradovni OSN a ostatných medzinárodných organizáciách v Ženeve 
za vedúceho delegácie - delegáta
Annu Machalíkovú, 
riaditeľku osobného úradu Ministerstva práce, sociálnych vecí a rodiny SR
za zástupkyňu vedúceho delegácie –  delegátku,
Vlastu Husárikovú, 
generálnu riaditeľku sekcie legislatívy Ministerstva práce, sociálnych vecí a rodiny SR,
za poradkyňu k tretiemu bodu programu konferencie,

Borisa Vavra, 
odbor záležitostí EÚ a medzinárodnoprávnych vzťahov Ministerstva práce, sociálnych vecí a rodiny SR, 
za alternáta
Máriu Buchtovú, 
riaditeľku odboru pracovnoprávnych vzťahov a ochrany práce Ministerstva práce, sociálnych vecí a rodiny SR,
za poradcu k štvrtému bodu programu konferencie,
Annu Vojnárovú, 
odbor pracovnoprávnych vzťahov a ochrany práce Ministerstva práce, sociálnych vecí a rodiny SR
za alternáta,
Dušana Adamčeka, 
odbor pracovnoprávnych vzťahov a ochrany práce Ministerstva práce, sociálnych vecí a rodiny SR
za poradcu k piatemu bodu programu konferencie,
Elenu Bartúnkovú, 
odbor záležitostí EÚ a medzinárodnoprávnych vzťahov Ministerstva práce, sociálnych vecí a rodiny SR
za alternáta,
Máriu Nádaždyovú, 
poverenú riadením sekcie EÚ a medzinárodných vzťahov Ministerstva práce, sociálnych vecí a rodiny SR 
Tomáša Šefranka, 
povereného riadením odboru záležitostí EÚ a medzinárodnoprávnych vzťahov Ministerstva práce, sociálnych vecí a rodiny SR
za poradcov k šiestemu bodu programu konferencie,
Noru Šeptákovú, 
prvú tajomníčku Stálej misie SR pri úradovni OSN a ostatných medzinárodných organizáciách v Ženeve, 
za poradkyňu určenú na problematiku druhého bodu programu konferencie vo finančnom výbore a s postavením a úlohami v súlade s čl. 2 odsekom 3 písm. g) Rokovacieho poriadku konferencie (tajomníčka delegácie),
B.2  delegáciu SR za zamestnávateľov na základe nominácie členov delegácie zo strany Republikovej únie zamestnávateľov a Asociácie zamestnávateľských zväzov a združení SR v zložení 1 delegát a 4 poradcovia:
Juraja Borgulu, 
Republiková únia zamestnávateľov – delegát,
Juraja Kiripolského, 
Republiková únia zamestnávateľov – poradca – určený k štvrtému bodu programu konferencie,

Ladislava Holazu, 
Republiková únia zamestnávateľov – poradca – určený k piatemu bodu programu konferencie,
Štefana Petkaniča, 
Asociácia zamestnávateľských zväzov a združení SR – poradca – určený k štvrtému bodu programu konferencie,
Violu Kromerovú, 
Asociácia zamestnávateľských zväzov a združení SR – poradkyňa – určená k šiestemu bodu programu konferencie;
B.3 delegáciu SR za zamestnancov (pracovníkov) na základe nominácie členov delegácie zo strany Konfederácie odborových zväzov SR v zložení 1 delegát a  4 poradcovia:
Ivana Saktora, 
prezidenta Konfederácie odborových zväzov SR – delegát,
Evu Mešťanovú, 
riaditeľku odboru medzinárodných vzťahov a protokolu Konfederácie odborových zväzov SR – náhradníčku delegáta a poradkyňu – určenú k tretiemu bodu programu konferencie,
Petra Rampáška, 
odborový zväz KOVO – poradca – určený k štvrtému bodu programu konferencie,
Petra Ondrušku, 
právneho poradcu Konfederácie odborových zväzov SR – poradca – určeného k piatemu bodu programu konferencie,
Juraja Džupu,
poradcu a experta Konfederácie odborových zväzov SR – určeného k šiestemu bodu programu konferencie;
C.   ukladá
členom vládnej časti delegácie SR
C.1  zabezpečiť, aby schválený postup delegácie SR a schválené stanovisko vlády
 k programu a záverom konferencie slúžili ako záväzná inštrukcia,
ministerke práce, sociálnych vecí a rodiny 
C.2  vystaviť a zaslať poverovacie listiny členov delegácie SR na  konferenciu
         do 16. mája 2006 
C. 3  predložiť na rokovanie vlády správu o priebehu a výsledkoch konferencie
s návrhom  príslušných opatrení
         do 30. novembra 2006
D.  berie na vedomie, že
D.1 náklady – cestovné výdavky a výdavky spojené s pobytom na konferencii časti delegácie SR za zamestnávateľov, ako aj časti delegácie SR za zamestnancov (pracovníkov) sa hradia z finančných prostriedkov člena Medzinárodnej organizácie práce; Slovenská republika je členom Medzinárodnej organizácie práce ako štát, a preto sa uvedené náklady v tomto prípade hradia z finančných prostriedkov kapitoly rozpočtu Ministerstva práce, sociálnych vecí a rodiny SR v súlade s čl. 13 ods. 2 písm. a) Ústavy Medzinárodnej organizácie práce, 
D.2 náklady – cestovné výdavky a výdavky spojené s pobytom delegátov (náhradných delegátov, poradcov) vládnej časti delegácie SR hradí príslušné ministerstvo alebo ústredný orgán štátnej správy SR podľa toho, ku ktorému ministerstvu alebo ústrednému orgánu štátnej správy SR je vymenovaný vládny delegát (náhradný delegát, poradca) v služobnom alebo obdobnom vzťahu.
Vykoná:	ministerka práce, sociálnych vecí a rodiny 
Na vedomie:	prezident Republikovej únie zamestnávateľov
                       	prezident Asociácie zamestnávateľských zväzov a združení SR
                       	prezident Konfederácie odborových zväzov SR